|  |  |
| --- | --- |
|  |  *See artikkel räägib praegusest korvpalliklubist; varasema klubi kohta vaata Korvpalliklubi Kalev; jalgpalliklubi kohta vaata artiklit JK Tallinna Kalev; spordiklubi kohta vaata artiklit Tallinna Kalev (spordiklubi).* |

---

|  |
| --- |
| **Tallinna Kalev** |
|  |
| **Asutatud** | 2002 |
| **Kodusaal** | Audentes (suur saal) |
| **Meeskonna värvid** | valge ja sinine |
| **Peatreener** |  |
| **Abitreener** |  |

**Korvpalliklubi Tallinna Kalev/Audentes** on Eesti korvpalliklubi Tallinnas. 

1920. aastal loodi Tallinnas Eesti Spordiseltsi Kalev poolt korvpalliklubi Kalev, mis oli praeguse korvpallivõistkonna Tallinna Kalev eelkäija.

Pirita Palliklubi moodustati 2002. aasta suvel ning esimest korda osaleti SEB Eesti Korvpalli Meistriliigas hooajal 2002/2003. Alates esimesest hooajast oli peatreeneri ülesandeid täitnud Kalle Klandorf. Alates hooajast 2008/2009 osales BC Pirita nii Eesti Meistriliigas kui ka Balti Liiga teises divisjonis *Tallinna Kalevi* nime all.

Ajalugu
-------

### Tulemused meistriliigas

Hooajaks 2010/2011 ühineti TTÜ KK-ga ning moodustati TTÜ/Kalev ja TTÜ/Kalev II.  TTÜ/Kalev võitis meistriliigas pronksmedali. Võistkonnas mängisid Valmo Kriisa, Erik Keedus, Kristjan Makke, Andre Pärn, Raido Roos, Illimar Pilk jt.

Hooajal 2011/2012 moodustati TTÜ/Kalevist tagasi kaks võistkonda: TTÜ KK ja Tallinna Kalev. Tallinna Kalev saavutas 6. koha. Järgmistel hooaegadel olid kohad 8. ja 5. 

Hooajal 2014/2015 kandis võistkond nime TLÜ/Kalev, peale põhiturniiri kaotati veerandfinaalis Tartu Ülikool/Rockile mängudega 0:3 ja jäädi 8. kohale. Järgmisel hooajal võideti veerandfinaalis Pärnu Sadamat 3:1, kuid poolfinaalis kaotati Tartu Ülikool/Rockile 1:3. Kolmanda koha mängudes kaotati Avis Raplale ja jäädi neljandaks.

2016/2017 toimunud hooajal jäädi põhiturniiri järel veerandfinaalis alla Tartu Ülikool/Rockile 0:3 ning saavutati kokkuvõttes 6. koht. Hooajal 2017/2018 mängiti nime all Tallinna Kalev/TLÜ ja saavutati põhiturniiril 6. koht. Veerandfinaali mängudes Avis Utilitas Raplaga jäi peale Rapla meeskond tulemusega 3:2.

2018/2019 toimunud turniiril saadi põhiturniiril 3. koht, veerandfinaalis mängiti võidukalt Tartu Ülikool/Rockiga ning seejärel poolfinaalis TalTechiga (mängud 3:0) ning jõuti finaali, kus tunnistati BC Kalev/Cramo paremust. Kaotati mängudega 0:3, kuid võideti hõbemedalid (Eesti mängijatest said medalid Janar Talts, Karl-Johan Lips, Kaido Saks, Leemet Böckler, Mario Paiste jt). Koroonaviirusest tingitud eriolukorra tõttu lõpetati 2019/2020 hooaeg enneaegselt ning Eesti meistreid välja ei kuulutatud. Hooajal 2020/2021 saadi põhiturniiril 7. koht, veerandfinaalis kaotati Pärnu Sadamale mängudega 0:2.

Hooajal 2021/2022 oli võistkonna nimi Tallinna Kalev ja osalemine põhiturniiril lõppes 7. kohaga. Veerandfinaalis oli TalTech/Optibet mängudega 3:1 Kalevist edukam ja Tallinna Kalev jäigi kokkuvõttes 7. kohale. 2022/2023 hooajal on meeskond meistriliigas mängimas nime all Tallinna Kalev /Audentes.

### Treenerid

* Kalle Klandorf 2008–2009, 2012–2015 (TLÜ/Kalev)
* Üllar Kerde 2010 (TTÜ/Kalev)
* Indrek Reinbok 2010 (TTÜ/Kalev II), 2011 (Tallinna Kalev)
* Raido Roos 2016 (TLÜ/Kalev)
* Gert Kullamäe 2017 (Tallinna Kalev/TLÜ)
* Martin Müürsepp 2018–2019 (Tallinna Kalev/TLÜ)
* Valdo Lips 2020 (Tallinna Kalev/TLÜ)
* Brett Nõmm 2021 (Tallinna Kalev)
* Rauno Pehka 2022 (Tallinna Kalev/Audentes)

Meeskond 2022/2023 hooajal
--------------------------

| Tallinna Kalev/Audentes 2022/2023 meeskond |
| --- |
| **Mängijad** | **Treenerid** |
| 

| Positsioon | # | Rahvus | Nimi | Pikkus | Sündinud | Eelmine klubi |
| --- | --- | --- | --- | --- | --- | --- |
| 3 | 3 | Eesti | Malm, Patrick | 1,94 m | 17.07.2005 | Audentese SK/Tallinna Ülikool |
| 1 | 4 | Eesti | Relve, Fred | 1,85 m | 23.04.2004 | Audentese SK/Tallinna Ülikool |
| 2 | 5 | Eesti | Evestus, Artur | 1,92 m | 06.09.2005 | Audentese SK/Tallinna Ülikool |
| 2 | 6 | Eesti | Veideman, Rain | 1,94 m | 01.10.1991 | KK Viimsi/Sportland |
| 1 | 7 | Eesti | Sokk, Sten | 1,84 m | 14.02.1989 | TalTech/OPTIBET |
| 4 | 11 | Eesti | Jurtsenko, Karl Gustav | 2,03 m | 10.02.2004 | Audentes SK/Tallinna Ülikool |
| 4 | 12 | Eesti | Allemann, Georg | 2,01 m | 11.03.2001 | Tallinna Kalev |
| 4 | 14 | Eesti | Kangur, Kristjan | 2,02 m | 23.10.1982 | BC Kalev/Cramo |
| 4 | 22 | Eesti | Kajupank, Indrek | 2,00 m | 15.05.1988 | TalTech/OPTIBE |
| 2 | 23 | Eesti | Metsaorg, Georg Oliver | 1,91 m | 27.04.2005 | Audentese SK/Tallinna Ülikool |
| 3 | 33 | Eesti | Andre, Rasmus | 1,98 m | 26.05.2004 | Audentese SK/Tallinna Ülikool |
| 1 | 43 | Eesti | Schmalz, Eric | 1,88 m | 12.09.1999 | Tallinna Kalev |
| 2 |  | Eesti | Paiste, Mario | 1,88 m | 03.09.1989 | Tallinna Kalev |

 | Peatreener
Rauno Pehka
Abitreener(id)

---

Legend* **(C)** Meeskonna kapten
* (INJ) Vigastatud

---

Meeskond • Viimati uuendatud 4. oktoober 2022  |

Vaata ka
--------

* Korvpalliklubi Kalev
* Korvpalli Meistriliiga
* Kuldne Kalev

Viited
------

1. ↑  TTÜ ja Kalev ühinevad, Üllar Kerde treeneriks Õhtuleht, 19. juuni 2010
2. ↑  Kalle Klandorf: osaleme meistriliigas kahe võistkonnaga ERR Sport, 6. juuli 2010
3. ↑   (vaadatud 08.04.2015)
4. ↑  Meistriliiga turniiritabel. Vaadatud 27.09.2022.
5. ↑  Korvpalli meistriliiga. vaadatud 4.10.2022

Välislingid
-----------

* Koduleht

| * v
* r
Korvpalli Meistriliiga klubid 2022–23 |
| --- |
| 
Kalev/Cramo **·**  Pärnu Sadam **·**  Avis Utilitas Rapla **·**  Tallinna Kalev/Audentes **·**  Tartu Ülikool Maks & Moorits **·**  TalTech/Optibet **·**  BC Tarvas **·**  Viimsi/Sportland **·**  Keila KK |